CELEX: C2004/262/56
Language: da
Date: 2004-10-23 00:00:00
Title: Sag T-254/04: Sag anlagt den 16. juni 2004 af Spyridon de Athanassios Pappas mod Regionsudvalget

23.10.2004   
            
            
               DA
            
            
               Den Europæiske Unions Tidende
            
            
               C 262/29
            
         Sag anlagt den 16. juni 2004 af Spyridon de Athanassios Pappas mod Regionsudvalget
   (Sag T-254/04)
   (2004/C 262/56)
   Processprog: fransk
   Ved De Europæiske Fællesskabers Ret i Første Instans er der den 16. juni 2004 anlagt sag mod Regionsudvalget af Spyridon de Athanassios Pappas, Kraainem (Belgien), ved avocat Xanthi Gousta, og med valgt adresse i Luxembourg.
   Sagsøgeren har nedlagt følgende påstande:
   
               —
            
            
               Den af Regionsudvalgets ansættelsesmyndigheds trufne afgørelse af 9. marts 2004 som svar på sagsøgerens klage af 23. december 2003 annulleres.
            
         
               —
            
            
               Den af Regionsudvalgets Præsidium trufne afgørelse af 8. oktober 2003 om annullation af ansættelsesprocedure 2000/C 28 A/01 annulleres.
            
         
               —
            
            
               Regionsudvalget tilpligtes at betale sagens omkostninger.
            
         Søgsmålsgrunde og væsentligste argumenter:
   Sagsøgeren ansøgte om stillingen som generalsekretær for Regionsudvalget og anfægtede efterfølgende for Retten (sag T-73/01 (1)) Regionsudvalgets afgørelse om ikke at imødekomme hans ansøgning og om at ansætte en anden ansøger i stillingen. Ved dom af 18. september 2003 (2) gav Retten sagsøgeren medhold i hans første søgsmål. Som følge af dommen annullerede Regionsudvalget ved afgørelse af 8. oktober 2003 den pågældende ansættelsesprocedure og iværksatte en ny ansættelsesprocedure til den samme stilling.
   Sagsøgeren anfægter i denne sag sidstnævnte afgørelse samt afgørelsen om afvisning af den klage, han indgav over denne afgørelse. Sagsøgeren har gjort gældende, at sagsøgte i henhold til artikel 233 EF burde have genoptaget den første ansættelsesprocedure ved at retablere sagsøgerens ansøgning i dens helhed og ved efterfølgende at foretage høring af ad hoc udvælgelseskomitéen. Ifølge sagsøgeren kunne sagsøgte først efter disse skridt gyldigt annullere den første ansættelsesprocedure.
   
      (1)   EFT C 161 af 2.6.2001, s. 23.
   
      (2)   EUT C 289 af 29.11.2003, s. 20.